**საგარეჯოს მუნიციპალიტეტის საკრებულოს თავმჯდომარის ოთარ ჩალათაშვილის 2019 წლის წლიური ანგარიში**

**მოგესალმებით ქალბატონებო და ბატონებო, კოლეგებო, პატივცემულო საკრებულოს წევრებო, მივესალმები დამსწრე საზოგადოებას, მადლობას მოგახსენებთ, რომ მობრძანდით ანგარიშის მოსასმენად.**

გაცნობიერებული მაქვს რა ის უდიდესი პასუხისმგებლობა, რაც დამაკისრა თითოეულმა ამომრჩეველმა როგორც საკრებულოს მაჟორიტარ წევრს ქ.საგარეჯოდან, საკრებულოს თავმჯდომარის თანამდებობაზე არჩევის დღიდან ჩართული ვარ მუნიციპალიტეტის წინსვლისა და განვითარებისათვის მიმდინარე ყველა ღონისძიებაში.

ჩემი, როგორც საკრებულოს წევრის ერთ-ერთი ვალდებულებაა წელიწადში ერთხელ ამომრჩეველს წარვუდგინო ანგარიში გაწეული მუშაობის შესახებ.

2018 წელს ანგარიში წარმოვადგინე 2017 წლის 20 ნოემბრიდან 2018 წლის 1 ნოემბრამდე. შესაბამისად წარმოგიდგენთ მორიგ წლიურ ანგარიშს 2018 წლის 1 ნოემბრიდან 2019 წლის 1 ნოემბრამდე გაწეული მუშაობის შესახებ.

როგორც თქვენთვის ცნობილია, საგარეჯოს მუნიციპალიტეტის საკრებულო თავის უფლებამოსილებას ახორციელებს საქართველოს კონსტიტუციის, „ადგილობრივი თვითმმართველობის შესახებ“ ევროპული ქარტიის, „ადგილობრივი თვითმმართველობის კოდექსი“ საქართველოს ორგანული კანონის, საგარეჯოს მუნიციპალიტეტის საკრებულოს 2014 წლის 14 ივლისის #19 დადგენილებით დამტკიცებული „საგარეჯოს მუნიციპალიტეტის საკრებულოს რეგლამენტის“ და სხვა საკანონმდებლო და კანონქვემდებარე ნორმატიული აქტების შესაბამისად.

საგარეჯოს მუნიციპალიტეტის საკრებულო შედგება საქართველოს ორგანული კანონის „საქართველოს საარჩევნო კოდექსი“-ს შესაბამისად პირადაპირი, საყოველთაო, თანასწორი და ფარული კენჭისყრის შედეგად არჩეული 37 წევრისგან, საანგარიშო პერიოდში, საკრებულოს წვერის კონსტანტინე ღოღელიანის ვადამდე უფლებამოსილების შეწყვეტის გამო, 2019 წლის 20 მაისის რიგგარეშე არჩევნებზე არჩეულ იქნა სოფელ უჯარმის მაჟორიტარი წევრი ზურაბ შინდელაშვილი.

**დღეისათვის საკრებულოში შექმნილია** 5 ფრაქცია და 5 მუდმივმოქმედი კომისია. საკრებულოში ფუქნციონირებდა მუნიციპალიტეტის სოფლების დამისამართების მიზნით შექმნილი დროებითი სამუშაო ჯგუფი, რომელმაც წარმატებით დაასრულა საქმიანობა და დამისამართების სამუშაოები გადასულია შემდეგ ეტაპზე (საჯარო რეესტრის ეროვნული სააგენტოს წარმომადგენლებთან ერთად მიმდინარეობს დამისამართების პროცესი).

**საკრებულოს ბიურო** შედგება 12 წევრისგან: საკრებულოს თავმჯდომარე, საკრებულოს თავმჯდომარის მოადგილე, საკრებულოს კომისიებისა და ფრაქციების თავმჯდომარეები.

**საკრებულოს ფრაქციებია:**

1. ფრაქცია - „ქართული ოცნება - დემოკრატიული საქართველო“ თავმჯდომარე ელდარ მეფარიძე. მოადგილეები: ივანე ბეჟიაშვილი, აიაზ ბაირამოვი.
2. ფრაქცია - „ქართული ოცნება - მრეწველები“ თავმჯდომარე ალექსანდრე მეზვრიშვილი, მოადგილე გიორგი მუჩიაშვილი.
3. ფრაქცია - „ქართული ოცნება - კონსერვატორები“ - თავმჯდომარე ალექსი იოსელიანი მოადგილე დავით არაბული.
4. ფრაქცია -„ქართული ოცნება - მწვანეები“ - თავმჯდომარე ნიკო ნახუცრიშვილი, მოადგილე თენგიზ ძირკველიშვილი .
5. ფრაქცია - „ქართული ოცნება -სოფლის განვითარებისთვის“ - თავმჯდომარე ვეფხია ჩერქეზიშვილი, მოადგილე ზურაბ ჭიკაძე.

**ფრაქციები სხდომებზე პერიოდულად განიხილავენ საკრებულოში შემოსულ საკითხებს.**

**საკრებულოს კომისიები:**

მუნიციპალიტეტის საკრებულოში საკითხების წინასწარი მომზადების, გადაწყვეტილებათა შესრულებისათვის ხელის შეწყობის, მერიის, მისი სტრუქტურული ერთეულებისა და მუნიციპალიტეტის მიერ დაფუძნებული იურიდიული პირების კონტროლის მიზნით შექმნილია **5 მუდმივმოქმედი კომისია:**

1. იურიდიულ საკითხთა კომისია - თავმჯდომარე ზურაბ უსტიაშვილი.
2. საფინანსო - საბიუჯეტო კომისია - თავმჯდომარე ელენე სამხთუაშვილი.
3. სივრცით ტერიტორიული დაგეგმვის, ინფრასტრუქტურისა და ბუნებრივი რესურსების საკითხთა კომისია - თავმჯდომარე გივი ბედიაშვილი.
4. სოციალური, კულტურის, განათლებისა და ახალგაზრდულ საქმეთა კომისია - თავმჯდომარე თამაზ ურდულაშვილი.
5. ეკონომიკისა და ქონების მართვის საკითხთა კომისია - თავმჯდომარე ივანე ივანიშვილი.

**დამტკიცებულია საკრებულოს კომისიების სამუშაო გეგმები.**

**საკრებულოს ორგანიზაციულ-ტექნიკურ მომსახურებას უწევს საკრებულოს აპარატი, რომელიც შედგება ორი განყოფილებისაგან:**

1. საორგანიზაციო და იურიდიულ საკითხთა განყოფილება.
2. მოქალაქეთა მომსახურების და საქმისწარმოების განყოფილება.

საკრებულოს აპარატში დასაქმებულია 17 პროფესიული საჯარო მოსამსახურე და 6 შრომითი ხელშეკრულებით დასაქმებული პირი.

საანგარიშო პერიოდში ჩატარებულია ორი ღია და ერთი დახურული კონკურსი აპარატის პროფესიული საჯარო მოხელის ვაკანტური თანამდებობის დასაკავებლად.

**საკრებულოს სხდომების სტატისტიკა:**

საანგარიშო პერიოდში საკრებულოში ჩატარებულია:

1. საკრებულოს ბიუროს 21 სხდომა
2. საკრებულოს 17 სხდომა,

* 11 მორიგი
* 8 რიგგარეშე.

1. მიღებულია 70 გადაწყვეტილება,

* 17 დადგენილება
* 53 განკარგულება.

1. საკრებულოს თავმჯდომარის მიერ გამოცემულია 168 ბრძანება.

მიღებული სამართლებრივი აქტები გამოცემულია მოქმედი კანონმდებლობის სრული დაცვით.

1. საკრებულომ მერის მიერ ინიცირებული საკითხებიდან დაიწუნა საპრივატიზაციო ობიექტების ნუსხა. კორექტირება განიცადა მერიიდან შემოსულმა რამდენიმე სამართლებრივმა აქტმა.

**წარმოგიდგენთ კომისიის სხდომების სტატისტიკას:**

**1.** იურიდიულ საკითხთა კომისია - ჩატარებულია 12 სხდომა, განხილულია 22

საკითხი.

**2**. სივრცით ტერიტორიული დაგეგმვის, ინფრასტრუქტურისა და ბუნებრივი რესურსების საკითხთა კომისია - ჩატარებულია 13 სხდომა, განხილულია 23 საკითხი.

**3.**საფინანსო-საბიუჯეტო კომისია - ჩატარებულია 17 სხდომა, განხილულია 39 საკითხი.

**4**. სოციალური, კულტურის, განათლებისა და ახალგაზრდულ საქმეთა კომისია- ჩატარებულია 12 სხდომა, განხილულია 22 საკითხი.

**5**. ეკონომიკისა და ქონების მართვის საკითხთა კომისია - ჩატარებულია 11 სხდომა, განხილულია 16 საკითხი.

„ადგილობრივი თვითმმართველობის კოდექსის 24-ე მუხლით დადგენილი საკრებულოს უფლებამოსილებების შესაბამისად, წარმოგიდგენთ საკრებულოს საქმიანობას კონკრეტული სფეროების მიხედვით:

1. **მუნიციპალიტეტის ადმინისტრაციულ-ტერიტორიული ორგანიზებისა და მისი იდენტურობის განსაზღვრის სფეროში:**

**ა.** ჩემს მიერ ინიცირებულია ქ.საგარეჯოში წიფლისხევის ქუჩის ნაწილისთვის ვარლამ ჩერქეზიშვილის სახელის მინიჭების საკითი. დოკუმენტაცია გადაგზავნილია სამთავრობო კომისიაში.

1. **ორგანიზაციულ საქმიანობის სფეროში**

**ა.** საკრებულოს შემადგენლობამ განიცადა ერთი ცვლილება, 2019 წლის 19 ივნისს საკრებულომ სცნო ზურაბ შინდელაშვილის უფლებამოსილება.

**ბ**.ცვლილებები შევიდა საკრებულოს მუდმივმოქმედი კომისიების შემადგენლობაში.

**მუნიციპალიტეტის აღმასრულებელი ორგანოების საქმიანობის რეგულირებისა და კონტროლის სფეროში.**

**ა.** საკრებულოს მიერ მოწვეულ იქნა მუნიციპალიტეტის მერი რიგგარეშე ანგარიშის წარმოსადგენად.

**ბ.** ჩვენს მიერ გაცემულია რეკომენდაციები ბიუჯეტის შესრულებასთან და მიმდინარე ინფრასტრუქტურულ პროექტებთან დაკავშირებით.

**გ.** ამჟამად დაგეგმილია საგარეჯოს მუნიციპალიტეტის მერის მორიგი წლიური ანგარიშის მოსმენა.

**დ**. საკრებულომ მერის ინიციატივით შეიტანა ცვლილება მერიის საშტატო ნუსხაში. ამ ცვლილების საფუძველზე მუნიციპალიტეტის მერს მიეცა შესაძლებლობა დადებული შრომითი ხელშეკრულებების რაოდენობა მოეყვანა კანონთან შესაბამისობაში. ამჟამად მერიის მოქმედი საშტატო ნუსხა სრულ შესაბამისობაშია „ადგილობრიოვი თითმმართველობის კოდექსი“ საქართველოს ორგანული კანონით გათვალისწინებულ საშტატო რიცხოვნების ფორმულასთან.

**4. საფინანსო-საბიუჯეტო სფეროში.**

**ა.** 2018 წლის 25 დეკემბრის #62 დადგენილებით დამტკიცებული საგარეჯოს მუნიციპალიტეტის 2019 წლის ბიუჯეტში შესულია 10 ცვლილება:

**ა.ა.** **პირველი ცვლილებით:**

* **საგარეჯოს მუნიციპალიტეტის 2019 წლის ბიუჯეტის შემოსულობები გაიზარდა 1 434,500 ათასი ლარით, გადასახდელები სახ.ბიუჯეტით გაიზრდა 2 425,146 ათასი ლარით და გადასახდელები საბიუჯეტო სახსრები ფონდების გარეშე ნაშთის გამოყენების ხარჯზე 1 775,670 ათასი ლარით.**

საქართველოს მთავრობის 2018 წლის 31 იანვრის #2577 განკარგულებით 2019 წელს საქართველოს რეგიონებში განსახორციელებელი პროექტების ფონდიდან მუნიციპალიტეტისთვის გამოყოფილია 1 434,500 ათასი ლარი.

საგარეჯოს მუნიციპალიტეტის ბიუჯეტის გადასახდელებში განხორციელდა შემდეგი ცვლილებები:

საქართველოს მთავრობის 2018 წლის 31 იანვრის #2577 განკარგულებით 2019 წელს საქართველოს რეგიონებში განსახორციელებელი პროექტების ფონდიდან მუნიციპალიტეტისთვის გამოყოფილი დაფინანსებიდან:

1) ადგილობრივი მნიშვნელობის გზების მშენებლობის, რეკონსტრუქციის და რეაბილიტაციის ხარჯებში დაემატა 294 500 ლარი; კერძოდ ქ.საგარეჯოში სათავის ქუჩის წმინდა გიორგის ეკლესიასთან მისასვლელი გზის მოასფალტების სამუშაოები - 294500ლარი; (თანადაფინანსება 15 500 ლარი გათვალისწინებულია დამტკიცებულ ბიუჯეტში).

2) წყლის სისტემის რეაბილიტაციის, ექსპლოატაციის და მოვლა–შენახვის ხარჯებს დაემატა 1 140 000 ლარი; კერძოდ დაფინანსდა სოფელ კაკაბეთში სასმელი წყლის ქსელის მოწყობის II ეტაპი.

საქართველოს რეგიონებში განსახორციელებელი პროექტების ფონდიდან დაფინანსებული პროექტების 5%-ით თანადაფინანსება, 60000 ლარი გათვალისწინებულია დამტკიცებულ ბიუჯეტში.

**ა.ბ. მეორე ცვლილებით**

* **ადგილობრივი მნიშვნელობის გზების მშენებლობის, რეკონსტრუქციის და რეაბილიტაციის ხარჯებს დაემატა 1049,541 ლარი. კერძოდ:**
* ქ.საგარეჯოში სარაჯიშვილის ქუჩის მოასფალტების სამუშაოები - 198 702 ლარი; (თანადაფინანსება 10458 ლარი გათვალისწინებულია დამტკიცებულ ბიუჯეტში).
* ქ.საგარეჯოში მარჯანიშვილის ქუჩის მოასფალტების სამუშაოები - 250 192 ლარი; (თანადაფინანსება 13168 ლარი გათვალისწინებულია დამტკიცებულ ბიუჯეტში).
* სოფელ მანავში ე.წ. „ტურის უბანში“ ა/ბეტონის გზის საფარის მოწყობის სამუშაოები 600 647 ლარი (თანადაფინანსება 31613 ლარი გათვალისწინებულია დამტკიცებულ ბიუჯეტში).

საქართველოს მთავრობის 2019 წლის 22 იანვრის #45 განკარგულებით „საქართველოს სახელმწიფო ბიუჯეტით გათვალისწინებული საქართველოს რეგიონებში განსახორციელებელი პროექტების ფონდიდან სოფლის მხარდაჭერის პროგრამის ფარგლებში მუნიციპალიტეტებისათვის თანხის გამოყოფის შესახებ“ საგარეჯოს მუნიციპალიტეტისთვის გამოყოფილია 329 000 ლარი.

საქართველოს მთავრობის 2019 წლის 18 იანვრის #13 განკარგულებით „ზოგიერთი მუნიციპალიტეტისათვის უფლებამოსილებების ხელშეკრულების საფუძველზე დელეგირების შესახებ“ განისაზღვრა მუნიციპალიტეტისთვის საჯარო სკოლების მცირე სარეაბილიტაციო სამუშაოებისა და მოსწავლეთა ტრანსპორტით უზრუნველყოფის უფლებამოსილებების განსახორციელებლად გადასაცემი მიზნობრივი ტრანსფერი.

* საჯარო სკოლების მცირე სარეაბილიტაციო სამუშაოების დელეგირებული უფლებამოსილების განხორციელების მიზნით გადასაცემი მიზნობრივი ტრანსფერი 360 000 ლარი;
* მოსწავლეთა ტრანსპორტით უზრუნველყოფის დელეგირებული უფლებამოსილების განხორციელების მიზნით გადასაცემი მიზნობრივი ტრანსფერი, მუნიციპალიტეტის მიერ მიმწოდებელთან დადებული ხელშეკრულების ღირებულების შესაბამისად, 63130 ლარი;

**ადგილობრივი ბიუჯეტის სახსრებით დაფინანსდა**

* წყლის სისტემის რეაბილიტაციის, ექსპლოატაციის და მოვლა–შენახვის ხარჯები - 80557 ლარი;
* სოფელ ლამბალოში ხუთ სხვადასხვა უბანში საუბნო ონკანების მოწყობა - 24778,63 ლარი;
* სოფელ გიორგიწმინდაში დაზიანებული რეზერვუარის ამოცვლა ახლით 17997,24 ლარი;

**თანხის დამატება დამტკიცებულ ბიუჯეტში გათვალისწინებულ ობიექტებზე:**

* სოფელ მზისგულში სასმელი წყლის სათავე-ნაგებობის რეაბილიტაცია -31493,37 ლარი;
* სოფელ ყანდაურაში რეზერვუარისა და შიდა ქსელის მოწყობის სამუშაოები -4472,43 ლარი;
* სოფელ ზემო ყანდაურაში რეზერვუარის მოწყობის სამუშაოები - 1814,74 ლარი.
* სპორტული მოედნების მოწყობა–რეაბილიტაცია - 29237 ლარი; (ქ.საგარეჯოში ჯაფარიძის ქუჩაზე მდებარე მინი-სტადიონის და სკვერის რეაბილიტაციის სამუშაოები, ხელშეკრულება#123/1 14.11.2018წ);
* **სკოლამდელი დაწესებულებები -101889 ლარი**

**2018 წელს გამოცხადებული ტენდერები:**

* საგარეჯოში გ.ლეონიძის ქუჩაზე მდებარე #6 სკოლამდელი აღზრდის დაწესებულების შიდა სამშენებლო-სარეაბილიტაციო სამუშაოები 12510.02 ლარი;
* სოფელ ნინოწმინდაში სკოლამდელი აღზრდის დაწესებულების შიდა სამშენებლო-სარეაბილიტაციო სამუშაოების ღირებულება - 27676,14 ლარი;
* ქ. საგარეჯოში ერეკლე II-ს ქუჩაზე მდებარე #1 სკოლამდელი აღზრდის დაწესებულების შიდა სამშენებლო-სარეაბილიტაციო სამუშაოები - 9485,24 ლარი;
* სოფელ წყაროსთავის სკოლამდელი აღზრდის დაწესებულების შიდა სამშენებლო-სარეაბილიტაციო სამუშაოები - 2048,99 ლარი;
* ქ. საგარეჯოში შოთა რუსთაველის ქუჩაზე მდებარე #2 სკოლამდელი აღზრდის დაწესებულებაში დაზიანებული სახურავის ნაწილობრივი შეკეთების სამუშაოები - 1979,92 ლარი;
* სოფელ გიორგიწმინდის სკოლამდელი აღზრდის დაწესებულებაში წყალმომარაგების და კანალიზაციის რეაბილიტაციის სამუშაოები - 2168,23 ლარი;
* ქ. საგარეჯოს №3 სკოლამდელი აღზრდის დაწესებულების შიდა სამშენებლო-სამონტაჟო სამუშაოები - 9382.69 ლარი;
* სოფელ პატარძეულის №2 სკოლამდელი აღზრდის დაწესებულების სარემონტო-სარეაბილიტაციო სამუშაოები - 18410,53 ლარი;
* სოფელ პატარძეულის №1 სკოლამდელი აღზრდის დაწესებულების სამშენებლო-სარეაბილიტაციო სამუშაოები - 10111,9 ლარი;
* სოფელ პატარა ჩაილურის სკოლამდელი აღზრდის დაწესებულების ეზოში სამშენებლო-სარეაბილიტაციო სამუშაოების ღირებულება - 2111,73 ლარი;
* სოფელ ხაშმის სკოლამდელი აღზრდის დაწესებულებაში შიდა სარემონტო-სარეაბილიტაციო სამუშაოების ღირებულება - 6002,78 ლარი;
* **მუნიციპალიტეტის სოფლებში შიდა გზების მოხრეშვის სამუშაოები, სავარაუდო ღირებულება- 80 000 ლარი.**
* **საინჟინრო მონიტორინგის ჯგუფის მიერ გაწეული მომსახურების ღირებულება -100 000 ლარი.**

სულ წინა წლის ნაშთიდან საბიუჯეტო სახსრები ფონდების გარეშე განაწილდა 391683 ლარი.

**ა.გ. მესამე ცვლილებით:**

* **საგარეჯოს მუნიციპალიტეტის 2019 წლის ბიუჯეტის შემოსულობები გაიზარდა 1 420,630 ათასი ლარით, გადასახდელები სახ.ბიუჯეტით გაიზარა 1 420,630 ათასი ლარით.**

**ადგილობრივი მნიშვნელობის გზების მშენებლობის, რეკონსტრუქციის და რეაბილიტაციის ხარჯებს დაემატა 721630 ლარი.**

კერძოდ დაფინანსდა საგარეჯოს მუნიციპალიტეტის სოფელ ხაშმში შიდა საავტომობილო გზის მოასფალტება და სკოლისკენ მიმავალ გზაზე ქვის ფენილის მოწყობის სამუშაოები.

საქართველოს მთავრობის 2019 წლის 8 თებერვლის #208 განკარგულებით შევიდა ცვლილება საქართველოს მთავრობის 2019 წლის 22 იანვრის #45 განკარგულებაში „საქართველოს სახელმწიფო ბიუჯეტით გათვალისწინებული საქართველოს რეგიონებში განსახორციელებელი პროექტების ფონდიდან სოფლის მხარდაჭერის პროგრამის ფარგლებში მუნიციპალიტეტებისათვის თანხის გამოყოფის შესახებ“და საგარეჯოს მუნიციპალიტეტისთვის დამატებით გამოიყო 329 000 ლარი.

საქართველოს მთავრობის 2019 წლის 8 თებერვლის #207 განკარგულებით შევიდა ცვლილება საქართველოს მთავრობის 2019 წლის 18 იანვრის #13 განკარგულებაში „ზოგიერთი მუნიციპალიტეტისათვის უფლებამოსილებების ხელშეკრულების საფუძველზე დელეგირების შესახებ“ და საჯარო სკოლების მცირე სარეაბილიტაციო სამუშაოებისთვის მუნიციპალიტეტს დამატებით გამოეყო 370 000 ლარი.

**ა.დ. მეოთხე ცვლილებით**

* **დაფინანსდა**
* ქ.საგარეჯოში გ.ქურდიანის ქუჩაზე ღვთისმშობლის ეკლესიამდე მისასვლელი გზის მოასფალტების სამუშაოები - 237652 ლარი, თანადაფინანსება 12508 ლარის გათვალისწინება მოხდა ადგილობრივი ბიუჯეტიდან;
* ქ.საგარეჯოში შოთა რუსთაველის ქუჩაზე ე.წ. (წიფლის ხევის) მიმდებარედ გზის მოასფალტების სამუშაოები - 371307 ლარი, თანადაფინანსება 19543 ლარის გათვალისწინება მოხდა ადგილობრივი ბიუჯეტიდან;

ზემოთ ჩამოთვლილი ობიექტების დაფინანსება მუნიციპალიტეტის 2019წლის ბიუჯეტში გათვალისწინებული იყო საბიუჯეტო სახსრები ფონდების გარეშე შედარებით ნაკლები თანხებით: ქ.საგარეჯოში გ.ქურდიანის ქუჩაზე ღვთისმშობლის ეკლესიამდე მისასვლელი გზის მოასფალტების სამუშაოები 150000 ლარი და ქ.საგარეჯოში შოთა რუსთაველის ქუჩაზე ე.წ. (წიფლის ხევის) მიმდებარედ გზის მოასფალტების სამუშაოები 249209 ლარი.

**ბიუჯეტიდან გამოთავისუფლდა 399209 ლარი, რომელიც გადანაწილდა:**

* ქ.საგარეჯოში გ.ქურდიანის ქუჩაზე ღვთისმშობლის ეკლესიამდე მისასვლელი გზის მოასფალტების სამუშაოების თანადაფინანსება 12508 ლარი და ქ.საგარეჯოში შოთა რუსთაველის ქუჩაზე ე.წ. (წიფლის ხევის) მიმდებარედ გზის მოასფალტების სამუშაოების თანადაფინანსება 19543 ლარი, სულ 32051 ლარი.
* საქართველოს მთავრობის 2019 წლის 22 იანვრის #45 განკარგულების „საქართველოს სახელმწიფო ბიუჯეტით გათვალისწინებული საქართველოს რეგიონებში განსახორციელებელი პროექტების ფონდიდან სოფლის მხარდაჭერის პროგრამის ფარგლებში მუნიციპალიტეტებისათვის თანხის გამოყოფის შესახებ“ განსახორციელებლად პროექტების ხარჯთაღრიცხვების შესაძენად საჭირო თანადაფინანსება და ხარჯთაღრიცხვასა და განკარგულებით გამოყოფილ დაფინანსებას შორის სხვაობების დამატება.
* შპს სუფთა მუნიციპალიტეტი 2018 -ის სუბსიდიას დაემატა 33000 ლარი საწვავის ფასთა სხვაობის გამო (ბიუჯეტში დიზელის საწვავის ფასი გათვალისწინებული იყო 1,97 ლარი, კონსოლიდირებული ტენდერი შედგა 2,27 ლარზე (წერილი#63-02 09.01.2019წ);
* ა(ა)იპ საგარეჯოს მუნიციპალიტეტის სასმელი წყლის რეგულირებისა და ლაბორატორიული კვლევის ცენტრის სუბსიდის დაემატა 17700 ლარი სარემონტო სამუშაოების ჩასატარებელი სამუშაო ინვენტარის და იარაღების შესაძენად (წერილი#6 1.02.2019წ) და #7 4.02.2019წ).
* შპს გარეჯის მაცნეს ხელფასის ფონდზე დაემატა 2600 ლარი; (ბიუჯეტის დამტკიცებისას პროექტში არ გაითვალისწინეს თანამდებობრივი სარგოს მატების წლიური თანხა).
* ა.(ა)ი.პ „საქართველოს წითელი ჯვრის საზოგადოებას“ დაემატა კომუნალური ხარჯი 600 ლარი.
* გარე განათების მოხმარებული ელექტროენერგიის ხარჯის დასაფინანსებლად დამატებით გამოიყო 80 000 ლარი.
* სახელფასო დანამატის და ფულადი ჯილდოს გასაცემად მუნიციპალიტეტის საკრებულოს და მერიის თანამშრომლებზე შრომის ანაზღაურების ფონდს დაემატა 72650 ლარი, საქონელი და მომსახურებას 10725 ლარი ( საკრებულო 17875+2600 ლარი და მერია 54775+8125 ლარი).
* „სსიპ – საფინანსო-ანალიტიკური სამსახურის მიერ გაწეული ზოგიერთი ანაზღაურებადი მომსახურების სახეების, საფასურისა და ტარიფების დამტკიცების შესახებ“ 2018 წლის 28 დეკემბრის საქართველოს მთავრობის N657 დადგენილებით საქმისწარმოების ავტომატიზებული სისტემის (eDocument) მომსახურება გახდა ფასიანი. ერთი მომხმარებლის ერთი თვის მომსახურების საფასური დღგ-ის ჩათვლით შეადგენს საჯარო სექტორისთვის 8 (რვა) ლარს. საგარეჯოს მუნიციპალიტეტის მერიაში სისტემის მომხმარებელთა რაოდენობა შეადგენს 163, ხოლო საკრებულოში - 26. სულ 189 მომხმარებელს, აქედან გამომდინარე ბიუჯეტში გავითვალისწინეთ მომსახურების საფასური 18 144 ლარი, საკრებულოს ხარჯებს უნდა დაემატა 2496 ლარი, მერიის ხარჯებს 15648 ლარი.
* სოფელ უჯარმის მოსახლეობის სასმელი წყლით უზრუნველყოფის მიზნით 20 ტონიანი რეზერვუარის შესყიდვა სავარაუდო ღირებულებით 12000 ლარი;
* სოფელ უჯარმაში გარე განათების მოწყობა სავარაუდო ღირებულებით 10000 ლარი;
* d-110 მმ-იანი დიამეტრის სასმელი წყლის მაგისტრალის მოწყობა 1 კმ-ზე სავარაუდო ღირებულებით 30000 ლარი.

**ა.ე. მეხუთე ცვლილებით:**

**ადგილობრივი მნიშვნელობის გზების მშენებლობის, რეკონსტრუქციის და რეაბილიტაციის ხარჯებში დაემატა 871607 ლარი.**

* **კერძოდ დაფინანსდა**
* ქ.საგარეჯოში თამარ მეფის ქუჩაზე ტროტუარების მოწყობა, მოასფალტება და სანიაღვრე არხების რეაბილიტაციის სამუშაოები - 871607 ლარი, თანადაფინანსება 45874 ლარიდან ბიუჯეტში გათვალისწინებულია 27081 ლარი, დარჩენილი 18793 ლარის გადატანა მოხდა დასუფთავების ღონისძიებებში არაფინანსური აქტივების ზრდის მუხლში არსებული აუთვისებელი თანხიდან.
* ადგილობრივი ბიუჯეტის სახსრებით (გასული წლის ნაშთიდან) დაფინანსდა:

საინჟინრო მონიტორინგის ჯგუფის მიერ გაწეული მომსახურების ღირებულება -50 000 ლარი (საგზაო ინფრასტრუქტურის მშენებლობა-რეაბილიტაცია და ექსპლოატაცია).

* სტიქიის პრევენციის სახელმწიფო პროგრამის ფარგლებში საგარეჯოს მუნიციპალიტეტში განსახორციელებელი პროექტების თანადაფინანსებისთვის დასუფთავების ღონისძიებებში არაფინანსური აქტივების ზრდის მუხლიდან სანიაღვრე არხების მოწყობის და აღდგენის არაფინანსური აქტივების ზრდის მუხლში გადავიდა 50000 ლარი.
* მუნიციპალიტეტის საკრებულოს 2019 წლის 25 აპრილის #21 განკარგულებით დამტკიცდა ა(ა)იპ საგარეჯოს მუნიციპალიტეტის სასმელი წყლის რეგულირებისა და ლაბორატორიული კვლევის ცენტრის ახალი საშტატო ნუსხა, ა(ა)იპ-ის სუბსიდიაზე თანხის - 14810 ლარის დამატება მოხდა დასუფთავების ღონისძიებებიდან საქონელი და მომსახურების მუხლში აუთვისებელი თანხიდან 10944 ლარი და არაფინანსური აქტივების ზრდის მუხლიდან 3866 ლარი.

**ა.ვ. მეექვსე ცვლილებით:**

* **საგარეჯოს მუნიციპალიტეტის ბიუჯეტის გადასახდელებში განხორციელდა შემდეგი ცვლილებები:**
* სანიაღვრე არხების მოწყობის და აღდგენის ხარჯებში დაემატა 349 949 ლარი; კერძოდ დაფინანსდა სოფელ პატარა ჩაილურში შიდა ცენტრალურ საავტომობილო გზაზე სანიაღვრე არხების მოწყობა-რეაბილიტაცის სამუშაოები - 87500 ლარი;
* სოფელ დიდ ჩაილურში შიდა ცენტრალურ საავტომობილო გზაზე სანიაღვრე არხების მოწყობა-რეაბილიტაცის სამუშაოები - 131242 ლარი;
* სოფელ ყანდაურაში შიდა ცენტრალურ საავტომობილო გზაზე სანიაღვრე არხების მოწყობა-რეაბილიტაცის სამუშაოები 131207ლარი.
* თანადაფინანსება 49994 ლარი ბიუჯეტში გათვალისწინებულია ბიუჯეტის მე-5 ცვლილებით.
* **საქართველოს მთავრობის 2019 წლის 15 მარტის #554 განკარგულებით 2019 წელს საქართველოს რეგიონებში განსახორციელებელი პროექტების ფონდიდან მუნიციპალიტეტისთვის გამოყოფილი თანხიდან სოფლის ამბულატორიების მომსახურების და ჯანდაცვის ხელშეწყობის ხარჯებს დაემატა 550 070 ლარი; კერძოდ დაფინანსდა**
* ქ.საგარეჯოში კახეთის გზატკეცილზე სსიპ „საგანგებო სიტუაციების კოორდინაციის და გადაუდებელი დახმარების ცენტრი“-ს შენობის მშენებლობის სამუშაოები - 335221 ლარი;
* სოფელ გომბორში სსიპ „საგანგებო სიტუაციების კოორდინაციის და გადაუდებელი დახმარების ცენტრი“-ს შენობის მშენებლობის სამუშაოები -214849 ლარი;
* ადგილობრივი ბიუჯეტის სახსრებით: სოფლებში თულარში, პატარძეულში, წყაროსთავში, ყანდაურაში და ნინოწმინდაში დაზიანებული სასმელი წყლის ქსელში ამქაჩი ტუმბოების ამოსაცვლელად ახლების შეძენის და მონტაჟის სამუშაოების დასაფინანსებლად სკოლამდელი დაწესებულებების არაფინანსური აქტივების მუხლიდან 66114 ლარი გადავიდა წყლის სისტემის რეაბილიტაცია და ექსპლოატაცია და მოვლა–შენახვის არაფინანსური აქტივების ზრდის მუხლში.

**ა.ზ. მეშვიდე ცვლილებით**

* **საგარეჯოს მუნიციპალიტეტის ბიუჯეტის გადასახდელებში განხორციელდა შემდეგი ცვლილებები: საქართველოს მთავრობის 2019 წლის 15 მარტის #554 განკარგულებით 2019 წელს საქართველოს რეგიონებში განსახორციელებელი პროექტების ფონდიდან მუნიციპალიტეტისთვის დამატებით გამოყოფილი თანხიდან: სოფლის ამბულატორიების მომსახურება და ჯანდაცვის ხელშეწყობა ხარჯებში დაემატა 153415 ლარი. კერძოდ დაფინანსდა:**

1. სოფელ გომბორის ამბულატორიის რეაბილიტაცია - 9760 ლარი;
2. სოფელ გიორგიწმინდის ამბულატორიის რეაბილიტაცია - 9751 ლარი;
3. სოფელ უდაბნოს ამბულატორიის რეაბილიტაცია - 5907 ლარი;
4. სოფელ თოხლიაურის ამბულატორიის რეაბილიტაცია - 14682 ლარი;
5. სოფელ მანავის ამბულატორიის რეაბილიტაცია - 9345 ლარი;
6. სოფელ პატარძეულის ამბულატორიის რეაბილიტაცია - 4244 ლარი;
7. სოფელ ხაშმის ამბულატორიის რეაბილიტაცია - 36822 ლარი;
8. სოფელ ყანდაურის ამბულატორიის რეაბილიტაცია - 9789 ლარი;
9. სოფელ დიდ ჩაილურის ამბულატორიის რეაბილიტაცია - 53115 ლარი;

ადგილობრივი ბიუჯეტის სახსრებით: საგარეჯოს მუნიციპალიტეტის საკრებულოს 2017წლის #37 დადგენილებით დამტკიცებულ საგარეჯოს მუნიციპალიტეტის მერიის საჯარო მოხელეთა საშტატო ნუსხის ათი ერთეულით გაზრდასთან დაკავშირებით მერიის მ/წლის შრომის ანაზღაურების ფონდი გაიზარდა 40000 ლარით. თანხის გადატანა მოხდა სკოლამდელი დაწესებულებების არაფინანსური აქტივების ზრდის მუხლში არსებული აუთვისებელი თანხიდან.

**ა.თ. მერვე ცვლილებით**

* **საქართველოს მთავრობის 2018 წლის 31 დეკემბრის #2577 განკარგულებით 2019 წელს საქართველოს რეგიონებში განსახორციელებელი პროექტების ფონდიდან მუნიციპალიტეტისთვის დამატებით გამოყოფილი თანხიდან დაფინანსდა:**
* სოფელ დიდ ჩაილურში დაზიანებული სასმელი წყლის ცენტრალური მაგისტრალის ამოცვლა -128 050 ლარი;
* სოფელ უდაბნოში არსებული საკანალიზაციო სისტემის რეაბილიტაცია - 52 250 ლარი;

**ა.ი. მეცხრე ცვლილებით**

საქართველოს მთავრობის 2019წლის 21 აგვისტოს #1867 განკარგულებით შევიდა ცვლილება საქართველოს მთავრობის 2019 წლის 15 მარტის #557 განკარგულებაში და სტიქიის პრევენციის სახელმწიფო პროგრამის დაფინანსების მიზნით საქართველოს რეგიონებში განსახორციელებელი პროექტების ფონდიდან მუნიციპალიტეტისთვის გამოყოფილი თანხები შემცირდა 474 ლარით. ნაშთის გამოყენებით 50 ათასი ლარით გაიზარდა გადასახდელები საბიუჯეტო სახსრები ფონდების გარეშე.

ადგილობრივი ბიუჯეტის სახსრებით (გასული წლის ნაშთიდან) დაფინანსდა: საინჟინრო მონიტორინგის ჯგუფის მიერ გაწეული მომსახურების ღირებულება-50 000 ლარით (საგზაო ინფრასტრუქტურის მშენებლობა-რეაბილიტაცია და ექსპლოატაცია).

**ა.კ. მეათე ცვლილებით**

* **საგარეჯოს მუნიციპალიტეტის ბიუჯეტის გადასახდელებში განხორციელდა შემდეგი ცვლილებები:**
* საქართველოს მთავრობის 2018 წლის 31 დეკემბრის #2577 განკარგულებით მუნიციპალიტეტისთვის გამოყოფილი თანხები შემცირდა ტენდერში ვაჭრობის შედეგად დაკლებული თანხით:
* ქ.საგარეჯოში მარჯანიშვილის ქუჩის მოასფალტების სამუშაოები - 6872 ლარით;
* საგარეჯოს მუნიციპალიტეტის სოფელ ხაშმში შიდა საავტომობილო გზის მოასფალტება და სკოლისკენ მიმავალ გზაზე ქვის ფენილის მოწყობის სამუშაოები - 32484 ლარით;
* სოფელ უდაბნოში არსებული საკანალიზაციო სისტემის რეაბილიტაცია -499 ლარით.
* საქართველოს მთავრობის 2019 წლის 15 მარტის #554 განკარგულებით მუნიციპალიტეტისთვის გამოყოფილი თანხები შემცირდა - ქ.საგარეჯოში კახეთის გზატკეცილზე სსიპ „საგანგებო სიტუაციების კოორდინაციის და გადაუდებელი დახმარების ცენტრი“-ს შენობის მშენებლობის სამუშაოები - 6578 ლარით.
* ადგილობრივი ბიუჯეტის სახსრებით: საგზაო ინფრასტრუქტურის მშენებლობა-რეაბილიტაცია და ექსპლოატაციის არაფინანსური აქტივების ზრდის მუხლიდან 2018 წლის #115 ხელშეკრულებიდან მიღებული ეკონომია (ქ. საგარეჯოში კახეთის, დოდაშვილისა და არაყიშვილის ქუჩების ასფალტობეტონის გზის საფარისა და სანიაღვრე რ/კ ბეტონის კიუვეტების მოწყობის სამუშაოებისა და ქ. საგარეჯოში მერაბ კოსტავას ქუჩაზე მრვალბინიანი საერთო საცხოვრებლების ეზოებისა და სოფელ პატარძეულში გოგლა ლეონიძის სახლ-მუზეუმთან მისასვლელი გზის მოასფალტების სამუშაოები) 36231 ლარი გადანაწილდა სხვადასხვა აუცილებელი ღონისძიებების განსახორციელებლად, კერძოდ, 30000 ლარი - მოსახლეობის ჯანმრთელობის დაცვისა და სოციალური უზრუნველყოფის პროგრამაში უმწეო მდგომარეობაში მყოფ მოქალაქეთა დასახმარებლად, 6231 ლარი - განათლების პროგრამაში ა(ა)იპ - საგარეჯოს სკოლამდელი აღზრდის დაწესებულებათა გაერთიანების სუბსიდიაზე ს.კოჭბაანის საბავშვო ბაღის შენობის გათბობისთვის შეშის შესაძენად (1560 ლარი) და თანამშრომელთა ხელფასების დასაფინანანსებლად (4671 ლარი).

**პერიოდულად, საკრებულო ახორციელებდა ზედამხედველობას მუნიციპალიტეტში მიმდინარე ინფრასტრუქტურული პროექტების ხარისხიან და დროულ შესრულებაზე.**

**5. მუნიციპალიტეტის ქონების მართვისა და განკარგვის სფეროში:**

**ა.** საგარეჯოს მუნიციპალიტეტის საკრებულოს 2019 წლის 22 თებერვალს მიღებულია #2 დადგენილება „საგარეჯოს მუნიციპალიტეტის ტერიტორიაზე სახელმწიფო და საგარეჯოს მუნიციპალიტეტის საკუთრებაში არსებული არასასოფლო-სამეურნეო დანიშნულების მიწის ზონირებისა და ნორმატიული ფასის განსაზღვრის შესახებ“. აღნიშნული დადგენილებით დამტკიცდა ქ.საგარეჯოს ტერიტორიის ზონირება და საგარეჯოს მუნიციპალიტეტის ტერიტორიაზე სახელმწიფო და საგარეჯოს მუნიციპალიტეტის საკუთრებაში არსებული არასასოფლო-სამეურნეო დანიშნულების მიწის ნორმატიული ფასი.

**ბ. მერის ინიციატივით დამტკიცდა საგარეჯოს მუნიციპალიტეტის საპრივატიზაციო ობიექტების ნუსხა და პრივატიზაციის გეგმა.**

საგარეჯოს მუნიციპალიტეტის საკრებულოს თავმჯდომარე, თავმჯდომარის მოადგილე, საკრებულოს კომისიებისა და ფრაქციების თავმჯდომარეები, საკრებულოს წევრები რეგულარულად ვაწყობდით შეხვედრებს საგარეჯოს მუნიციპალიტეტის ადმინისტრაციული ერთეულებისმოსახლეობასთან, სოფლებში არსებული პრობლემების შესასწავლად.

**შეხვედრების დროს გამოიკვეთა შემდეგი პრობლემები:**

1. **სოფელ ანთოკისა და მარიამჯვრის პრობლემები**

* მისასვლელი გზების ასფალტის საფარის მოწყობა.
* გაზიფიცირება

1. **სოფელ გიორგიწმინდის პრობლემები**

* ე.წ „ნასადგომარის“ ჭაბურღილის ამოქმედება, სოფელში ამოყვანა და რეზერვუარის აღდგენა-მოწესრიგება.
* სოფლის ცენტრში ადმინისტრაციული შენობის რესტავრაცია და მიმდებარედ დასვენებისა და გასართობი სკვერის მოწყობა.
* სოფლის შიდა გზების მოწესრიგება.
* სოფლის ცენტრალური გზის ასფალტის საფარის მოწყობა.

1. **სოფელ ნინოწმინდის პრობლემები**

* ნინოწმინდისა და წყაროსთავის სოფლების დამაკავშირებელი გზა - სანიაღვრე არხის მოწყობა, მოხრეშვა, მოასფალტება, გარე განათება.
* ბასეინებთან არსებული ოთახის გალესვა, გადახურვა, კარებისა და ფანჯრის შეცვლა.
* აჭარელების დასახლებაში მინისტადიონის მოწყობა.
* 21-ე ქუჩის მოხრეშვა, ნაწილზე სანიაღვრე არხის მოწყობა. (სიგრძე დაახლოებით 700მ)
* მე-13 ქუჩის მოხრეშვა, სანიაღვრე არხის მოწყობა.(სიგრძე დაახლოებით 230მ)
* მე-9 ქუჩის მოხრეშვა და სანიაღვრე არხის აღდგენა-გასუფთავება. (სიგრძე დაახლოებით 470მ).
* მე-14 მე-15 ქუჩების მოხრეშვა.
* მე-11 ქუჩის მოხრეშვა და სანიაღვრე არხის მოწყობა.
* 30-ე ქუჩის მოხრეშვა და გარე განათება (სიგრძე დაახლოებით 850მ, 27 სანათი 3 ბოძი).

1. **სოფელ წყაროსთავის პრობლემები**

* ჭაბურღილის მოწყობა „ბებერ წყალზე“.
* ბეჟიტაანთ უბანში სანიაღვრე არხის მოწყობა. სოფლის ბოლოს გაბიონის მოწყობა. გარე განათება.
* წყაროსთავის საბავშვო ბაღში სამი ოთახის მიშენება. (პერსონალისთვის, სასადილო ოთახი და დარბაზი).

1. **სოფელ ვერხვიანის პრობლემები**

* მლაშე წყლის სათავის მოწყობა.

1. **სოფელ მზისგულის პრობლემები**

* სტადიონის შემოღობვა.
* ადმინისტრაციული შენობის გადახურვა, რეაბილიტაცია, შიგნითა ამბულატორია, ძიუდოს დარბაზი.
* ე.წ „რიტუალების“ დარბაზის რეაბილიტაცია.
* სოფლის სკვერის რეაბილიტაცია, კეთილმოწყობა.

1. **სოფელ ყანდაურის პრობლემები**

* ზემო ყანდაურის გზის მოასფალტება - სანიაღვრე არხების მოწყობა 4.5კმ
* სოფლის სასმელი წყლით მომარაგება (ჭა-ბურღილის მოწყობა)
* სოფლის სარწყავი წყლით მომარაგება
* გარე განათების დასრულება
* საუბნო გზების მოწყობა

1. **სოფელ ბადიაურის პრობლემები**

* სპორტული დარბაზის მშენებლობა
* საუბნო გზების მოწყობა
* სასაფლაო გზის მოასფალტება
* უბნებში გარე განათების დასრულება

1. **სოფელ სათაფლეს პრობლემები**

* გაზის შეყვანა სოფელში
* სოფლის ცენტრალური გზის მოასფალტება.

1. **სოფელ თულარისა და კაზლარის პრობლემები**

* ცენტრალური გზის მოასფალტება
* სასმელი წყლით უზრუნველყოფა
* სარწყავი არხების გასუფთავება
* ნაგვის ურნებით უზრუნველყოფა

1. **სოფელ კაკაბეთის პრობლემები**

* სოფლის საკანალიზაციო სისტემის მოწყობა
* საუბნო გზების ბეტონის საფარველით მოწყობა

1. **სოფელ იორმუღანლოს პრობლემები**

* საბავშვო ბაღი
* სასმელი წყალი
* შიდა გზების მოხრეშვა
* უბნებზე გარე განათება

1. **სოფელ პატარძეულის პრობლემები**

* მდინარე იორზე გადასასვლელი სამანქანე ხიდის მშენებლობა.
* სოფელში ე.წ „უსტიაანთ უბნის“ მოასფალტების სამუშაოები.
* მინი სტადიონის მშენებლობა სოფლის კლუბის მიმდებარე ტერიტორიაზე.
* სანიაღვრე არხების მოწყობა, კერძოდ სასაფლაოზე მისასვლელ გზებზე და შიდა უბნებზე სადაც მოხრეშვის სამუშაოებს არა აქვს ეფექტური შედეგი.
* საჭიდაო დარბაზის რეაბილიტაცია.
* პალდოს ივრის წყლის გამოყენება სოფლის სასარგებლოდ.

1. **სოფელ დუზაგრამის პრობლემები**

* ცენტრალური გზის დარჩენილი მონაკვეთის მოასფალტება (1500 მეტრი).
* შიდა გზების მოხრეშვა.
* სოფელ დუზაგრამაში სარწყავი არხის მოწყობა.
* ნაგავსაყრელის გაწმენდა და გატანა.
* ე.წ. „ბაზრის გზის“ მოხრეშვა.

1. **სოფელ გომბორის პრობლემები**

* ახალი სასმელი წყლის გამოყვანა.
* საჭიდაო დარბაზის გაკეთება
* არსებული სასმელი წყლების სათავე ნაგებობების რეაბილიტაცია.
* სოფლებსა და გომბორის უბნებში გარე განათების დასრულება.
* სასაფლაოს შემოღობვის დასრულება.
* შიდა გზების მოხრეშვა.
* ბუნებრივი აირის სოფელში შემოყვანა.
* ინტერნეტის სოფელში შემოყვანა.
* სოფლის სტადიონის აღდგენა.
* სოფელ ვერონაში სარიტუალო დარბაზის აღდგენა და გარე განათების გაკეთება.

1. **სოფელ ხაშმის პრობლემები**

* სოფლის ცენტრალური გზის მოასფალტება.
* სოფლის სასმელი წყლით უზრუნველყოფის სამუშაოები მდინარე ივრის ხეობიდან. (მიერთება გარდაბნის მუნიციპალიტეტის მიერ დაწყებულ პროექტთან, წყლის მარაგის კაპიტალური რეზერვუარის მშენებლობის ჩათვლით)
* შიდა საუბნო გზების კეთილმოწყობა.
* გარე განათების მოწყობა დარჩენილ უბნებში.
* სანაგვე ურნების დამატება.
* სოფლის სასაფლაოს გზების წესრიგში მოყვანა.(გრეიდერის სამუშაოები და მოხრეშვა).
* სასაფლაოს შემოღობვა.
* მინი სტადიონის მოწყობა.
* საგარეჯოს მუნიციპალიტეტის მერის წარმომადგენლის სამუშაო ოთახის და სოფლის კლუბის რეაბილიტაცია-რემონტი.

1. **სოფელ კოჭბაანის პრობლემები**

* კოჭბაანის შიდა ცენტრალური საავტომობილო გზის მოასფალტება, სანიაღვრე არხებისა და ბოგირების მოწყობა.
* სპორტული სტადიონის მოწყობა.
* ძველი ადმინისტრაციული შენობის რეკონსტრუქცია (დემონტაჟი) და მრავალფუნქციური შენობის მშენებლობა აღჭურვა (სარიტუალო დარბაზის მოწყობა).
* კოჭბაან-გორანის ხევებზე საცალფეხო ხიდების მოწყობა.

1. **სოფელ შიბლიანის პრობლემები**

* შიდა საუბნო გზების მოასფალტება.
* ჭაბურღილის გაკეთება (დაბურღვა).
* მინი სტადიონის გაკეთება.

1. **სოფელ მანავის პრობლემები**

* ცენტრალურ უბანში მე-3 ქუჩის დაზიანებული ასფალტის საფარის განახლება ან ორმული შეკეთება (დაახლოებით 300მ) გარე განათების მოწყობით - 3-4 ლამპიონი.
* საბავშვო ბაღი N1-თან მისასვლელი გზის მოასფალტება (ან მოხრეშვა)
* მე-5 ქუჩაზე სანიაღვრე არხის, გარე განათების მოწყობა (5-6 ლამპიონი) ასფალტის საფარის დაგება (დაახლოებით 400მ)
* „ტურის უბანში“ გზის კეთილმოწყობა.
* ქვ.უბნის ცენტრში სკვერის მოწყობა.
* სოფლის ბიბლიოთეკის რეაბილიტაცია.
* ბურდიანში სასპორტო დარბაზის შეკეთება.

1. **სოფელ უჯარმის პრობლემები**

* იალნოს მთის ძირას წყალშემკრები ნაგებობის გაკეთება და თვითდინებით სოფელ უჯარმის,სოფელ პალდოს და უჯარმის ციხისთვის მიწოდება.

**აღნიშნული პრობლემები შემდგომში რეაგირებისთვის გადაგზავნილია საგარეჯოს მუნიციპალიტეტის მერიაში.**

**საჯარო ინფორმაციისა და ინფორმაციის თავისუფლების შესახებ**

* საკრებულოში შემოსულია საჯარო ინფორმაციის გაცემის შესახებ 9 მოთხოვნა. მათ შორის იუსტიციის სამინისტროდან -2 მომართვა, CTC ორგანიზაციიდან 1 განცხადება, სახელმწიფო რწმუნებულის აპარატიდან 1 მომართვა, ინფორმაციის თავისუფლებისა და განვითარების ინსტიტუტიდან IDFI 1 მომართვა, საქართველოს ახალგაზრდა იურისტთა ასოციაცია 1 მომართვა, სახალხო დამცველის აპარატი -1 მომართვა, ქ.თბილისის საკრებულო 1 მომართვა, "საერთაშორისო გამჭვირვალობა - საქართველო" -1 განცხადება.
* მოთხოვნის დაკმაყოფილებაზე მიღებულ გადაწყვეტილებათა რაოდენობაა 9. გადაწყვეტილების მიმღები საჯარო მოსამსახურე - საკრებულოს აპარატის უფროსი ილია სიფროშვილი. მოთხოვნის დაკმაყოფილებაზე უარის თქმის შესახებ გადაწყვეტილება არ მიღებულა.
* არ მომხდარა საჯარო მონაცემთა ბაზებისა და საჯარო დაწესებულებათა მიერ პერსონალური მონაცემების შეგროვება, დამუშავება, შენახვა და სხვისთვის გადაცემა.
* საჯარო მოსამსახურეების მიერ არ განხორციელებულა საქართველოს ზოგადი ადმინისტრაციული კოდექსის მოთხოვნების დარღვევა და შესაბამისად პასუხისმგებელ პირს არ დაკისრებია დისციპლინური სახდელი.
* საჯარო ინფორმაციის თაობაზე უარის თქმის შესახებ გადაწვეტილება არ არის მიღებული, შესაბამისად საკრებულოს არა აქვს მსგავსი გადაწყვეტილების გასაჩივრების შემთხვევა.
* საჯარო დაწესებულების მიერ ინფორმაციის დამუშავებასა და გაცემასთან, აგრეთვე საჯარო ინფორმაციის გაცემაზე უარის თქმის შესახებ მიღებული გადაწყვეტილების გასაჩივრებასთან დაკავშირებული ხარჯები, მათ შორის, მხარის სასარგებლოდ გადახდილი თანხები საგარეჯოს მუნიციპალიტეტის საკრებულოში არ ყოფილა.

შევეცადე ჩემს ანგარიშში მოკლედ გადმომეცა მუნიციპალიტეტში საანგარიშო პერიოდში არსებული მდგომარეობა. მიმაჩნია რომ ბევრი რამე გაკეთდა თუმცა უფრო მეტია გასაკეთებელი და ძალისხმევას არ დავიშურებ ჩვენი მუნიციპალიტეტის საკეთილდღეოდ, რაშიც მაქვს საკრებულოს და აღმასრულებელი ხელისუფლების იმედი.

მადლობა მინდა გადავუხადო საკრებულოს ყველა თანამშრომელს საანგარიშო პერიოდში გაწეული მუშაობისთვის.

და ბოლოს მადლობა ჩვენი მუნიციპალიტეტის ამომრჩეველს ატიურობისთვის, ვისურვებდი უფრო მეტ ჩართულობას მათი მხრიდან.